A NETFLIX DOKUMENTUMFILM-SOROZATA
Ők állnak a legközelebb a földönkívüliekhez a bolygónkon.
Nem csoda, hogy a lábasfejűek megragadják a képzeletünket.
Űrlényeket idéző megjelenésük…
elképesztő intelligenciával,
függetlenséggel
és találékonysággal párosul.
Ráadásul a tudásunk ma is töredékes
a tengerek mélyének ritkán felbukkanó legendáiról.
Olyan állatok, amelyekhez hasonlót a képzelet sem tud megalkotni.
POLIPOK
VANCOUVER-SZIGET KANADA
A tápanyagban gazdag vizek miatt ez a világ egyik legélettelibb tengere.
Tökéletes hely az új élet születéséhez.
VÍZMÉLYSÉG: 25 MÉTER VÍZHŐMÉRSÉKLET: 5 °C
A hullámok alatt…
a titkos világban…
100 000 értékes pete rejtőzik.
Egyik sem nagyobb egy rizsszemnél.
Hat hónapja gondozza őket odaadóan
az anyjuk.
Egy óriáspolip.
A teste
erődként védi őket.
Mozgásban tartja a vizet,
hogy az algák ne fojthassák meg őket.
Mindegyik petében
egy szinte teljesen valószínűtlen lény apró mása fejlődik.
Nyolc kar…
három szív
és kék vér.
A testtömegük a születéskori 250 000-szeresére nő,
és az óceán legfortélyosabb ragadozói közé tartoznak.
De nagyon kevesen jutnak el odáig.
Ideje elhagyni a fészek biztonságát.
Az anyja még egyszer vizet présel rá…
aztán az apróságot elragadják az áramlatok.
Soha többé nem látja az anyját.
Teljesen egyedül van,
kiszolgáltatva a tengernek.
Ha életben marad, elfoglalhatja a helyét
a Föld egyik legkülönlegesebb állatcsaládjában.
Minden óceánban megtalálhatók.
Több mint 800 faja él a polipoknak,
a kalmároknak
és a tintahalaknak.
A Cephalopoda osztály tagjai…
ami szó szerint lábasfejűt jelent.
A nevet sajátos anatómiájuk adta,
mivel a végtagjaik az arcukból nőnek ki.
Ám az első lábasfejűek inkább így néztek ki.
Egy nautilus.
A puhatestű rokonához,
a csigához hasonlít.
Félmilliárd éve nem változott…
miközben a rokonai a legkülönlegesebb módon fejlődtek tovább.
Elvesztették a házukat.
Így rugalmasabbá váltak,
és addig elérhetetlen helyekre juthattak el.
Rugalmas formájukkal
a rendkívül erős mélytengeri nyomást is kibírják.
Viszont ház nélkül a lábasfejűek könnyű célponttá váltak.
Ezért szinte természetfeletti képességeket fejlesztettek ki
a védekezésre.
Ez kulcsfontosságú a ragadozókkal teli tengerben.
FOK-FÉLSZIGET DÉL-AFRIKA
VÍZMÉLYSÉG: 5 MÉTER VÍZHŐMÉRSÉKLET: 15 °C
Az óceán ijesztő hely lehet…
ha valaki csak akkora, mint egy gyufásdoboz.
Az a legjobb, ha észrevétlen marad.
De a kis tintahal nem bújhat el örökre.
A gyors anyagcsere azt jelenti, hogy mindig éhes.
A kedvenc tápláléka a sekély vízben él,
mindössze 20 méterre.
De ha ilyen kicsi valaki, ez hatalmas út.
Tele veszélyekkel.
Elég jól úszik,
de a halak gyorsabbak.
És kiváló a látásuk.
A lábasfejűek azonban a rejtőzködés mesterei.
A ravasz tintahal
egy lépéssel tovább viszi az álcázást.
A bőre különleges izmai
több ezer tüskés kinövést tolnak elő,
amelyektől növénynek tűnik.
Úgy tűnik, bevált a trükk.
Nem ez az egyetlen álruhája.
A másodperc töredéke alatt változtatja meg a kinézetét.
Lehet csiga…
korall…
vagy kő.
A lábasfejűek bámulatos színváltoztatási képessége
a kromatofóráknak köszönhető.
Több millió, képpontszerű, pigmentekkel teli sejt.
Léggömbként tágulnak ki és húzódnak össze…
gyors színváltásokat lehetővé téve.
Az állat így pillanatok alatt, tökéletesen olvadhat be a háttérbe.
A lábasfejűek könnyedén elverik a kaméleonokat
az állatvilág legkifinomultabb álcázási rendszerével.
Ez az álca általában elég ahhoz, hogy a tintahal biztonságban legyen.
De ha nincs más megoldás…
Álcázó füst.
Nyálkában gazdag tintagolyók,
amelyek az alakját és a méretét utánozzák.
Miután bevetette a csalit, megszökik.
A polipoktól eltérően
a tintahalaknak belső héja van.
Beépített mentőmellény,
amely kiváló úszóvá teszi.
A hosszú, eseménydús út alatt
eléggé megéhezett.
Alakváltás…
tinta…
a végtagok visszanövesztése…
A lábasfejűeket szuperképességek segítik túlélni a veszélyes vizekben.
Közben Kanadában hősünk sikerrel járt,
bár nem voltak jók az esélyei.
Az óriáspolip már egy éves.
Az eredeti mérete 2000-szeresére nőtt.
De még hosszú fejlődés vár rá.
Harmincezerből csak egy jut el a felnőttkorig.
Ha el akarja érni a célt,
rendkívüli látására kell hagyatkoznia.
Mindegyik polipszemnek
nagyobb a látótere, mint a két emberi szemnek együtt.
És ha mindkét szemét használja…
mindent észrevesz.
Mivel nincs szilárd koponyája,
a szemei önállóan mozognak,
egyszerre tud előre és hátra nézni,
majdnem 360 fokos látómezővel.
Így egyszerre tud élelmet keresni
és ellenőrizni, hogy nincs-e veszély.
Mint minden polipé, a teste szinte csak fehérjékből áll.
Vagyis ideális táplálék.
Már elég nagy ahhoz, hogy túlélje az ilyesmit,
de mindig akad egy nagyobb, éhes ragadozó.
Ébernek kell lennie.
Szülői védelem hiányában
a fiatal polipoknak óvatossággal kell ötvözniük természetes kíváncsiságukat.
És az állandóan változó óceánban gyorsan kell tanulniuk.
FERNANDO DE NORONHA BRAZÍLIA
Apálykor
megjelennek a ragadozók,
és csapdába esett zsákmányt keresnek.
VÍZMÉLYSÉG: 0–1 MÉTER VÍZHŐMÉRSÉKLET: 26–45 °C
Egy sziklamedencében ragadt…
egy kilenc hónapos brazil zátonypolip.
Az óceán vízétől elvágva
nem marad életben sokáig itt.
De ezt a leleményes fiatal polipot még nem győzték le.
Odafent
ez az a pillanat,
amire a vörös tarisznyarákok serege várt.
Az apálynál jóllakhatnak a felszínre került sziklákon.
Először úgy tűnik, mindenképpen kerülik a vizet.
A testük hosszánál tízszer nagyobbakat ugranak szikláról sziklára.
De ha túl nagy a távolság, muszáj beugraniuk a vízbe.
Ez nem puszta szerencse volt, hanem gondosan megtervezett rajtaütés.
A fiatal polip megtanulta, merre szoktak haladni a rákok.
Hihetetlen stratégiai képességét…
rendhagyó agyának köszönheti,
amely átszövi az egész testét.
Az idegsejtjeinek kétharmada a végtagjaiban található.
Megtanulta, mikor lapuljon meg,
és mikor támadjon.
Rejtett szájszervével mérgező nyálat fecskendez a rákba, megbénítja,
majd megvárja, amíg az emésztőenzimek feloldják a zsákmány belsejét.
Tápláló rákkoktél.
De a növekedéshez naponta ötre van szüksége,
és fogy az ideje.
A déli napsütésben elpárolog a víz.
Félő, hogy szárazra kerül.
És mivel megnedvesített kopoltyúkon át lélegzik,
víz nélkül megfullad.
Még órák vannak hátra a dagályig…
de okos megoldást dolgozott ki.
A feje mögötti üregben vizet tárol, hogy lélegezhessen.
Ezzel nyer néhány percet.
Időt, hogy megtegye az elképzelhetetlent.
Kimerészkedik a szárazra.
Gyorsan kell mozognia, mielőtt kiszárad.
Mozgékony teste itt már nem súlytalan.
Félő, hogy a szervei leállnak.
A medencék közti mozgás kockázatos stratégia,
de leleményes tervezéssel nem kerül végleg szárazra.
Minél nagyobb a kihívás, a lábasfejűek annál találékonyabbak.
Búvóhely nélküli kopár homokos tengerfenék.
LEMBEH INDONÉZIA
VÍZMÉLYSÉG: 5 MÉTER VÍZHŐMÉRSÉKLET 28 °C
Egy ragadozó gömbhal.
A túlélés érdekében
az itteni polipok a világ egyik legkülönösebb stratégiáját alkalmazzák.
A wunderpus fura viselkedésével zavarba ejti a ragadozókat.
A kék gyűrűs polip jelzi, hogy halálos a mérge.
Mások ennél is innovatívabbak.
Az erespolipok sajnálják, hogy az őseik lemondtak a házról
sok millió évvel ezelőtt.
Amikor páncélt keresnek maguknak,
a jól passzoló méret a legfontosabb.
Tökéletes védelem a gömbhalak ellen.
Ha kész,
mindenhová magukkal viszik hordozható házukat.
Nem rossz egy puhatestűtől.
A polipok
az óceán legélesebb elméi közé tartoznak,
és a legügyesebb eszközhasználók a gerinctelenek között.
Azt feltételezzük, hogy álmodnak is.
Ha ez az intelligencia tekintélyes mérettel kombinálódik,
figyelemre méltó lény születik.
VANCOUVER-SZIGET KANADA
VÍZMÉLYSÉG: 25 MÉTER VÍZHŐMÉRSÉKLET: 5 °C
A pusztulás nyomai,
amelyek elvezetnek az ereje teljében levő krakenhez.
A világ egyik leggyorsabban növekvő állata,
napi 20 000 kalóriára van szüksége.
Rengeteg időt tölt vadászattal.
Olyan nehéz, mint egy ember.
Ez a hároméves óriásantilop
a biológia csodája.
Sűrű, kék vére van,
amelyet három szív keringet a testében.
Az úszás megterhelő.
Energiatakarékosabb, ha gyalogol.
Nyolc izmos kar, a fesztávolságuk öt méter.
Elég erős ahhoz, hogy az emberi húst is széttépje.
A karjai tapintásával mindent érzékel.
Kétezer tapadókorong tapogatja ki az utat,
mindent számba véve.
Minden étkezés egy lépéssel közelebb viszi a végső célhoz.
Hogy átadja a génjeit a következő generációnak.
A párosodás előtti gyors növekedés
a legjobb módszer a szaporodás sikerének biztosítására.
Megtisztítja a fegyvereit, hogy javítsa az ízlelésüket,
érintésüket
és szorításukat.
Lesikálja magát…
és folytatja a vadászatot.
A legtöbb állat számára ez csapda.
Ő azonban okosabb ennél.
Nyílt terepen pedig
könnyen elkapja őket.
Ez az utolsó vérengzése.
Az utolsó tette magányos bérgyilkosként.
A legtöbb lábasfejűnek csak egy esélye van a párzásra.
Ezért mindenre készen kell állniuk a sikerért.
WHYALLA DÉL-AUSZTRÁLIA
Ez a csendes öböl minden télen megtelik lábasfejűekkel.
VÍZMÉLYSÉG: 5 MÉTER VÍZHŐMÉRSÉKLET: 12 °C
250 000 óriás tintahal,
és mind párosodni akar.
Ez a hím későn érkezett.
A hímek akár egy méteresre is megnőnek.
Mivel ő csak 30 centi,
a nagyfiúk mellett nehezen rúg labdába.
Már minden nőstényt őriznek,
és egy nőstényre tíz hím jut.
A frissen érkezettnek alaposan feladták a leckét.
Az óriások változó mintázatú bőre
és hatalmas karjai
a férfierő szimbólumai.
Egyszerűen nem veheti fel velük a versenyt.
Ha két óriás ereje egyforma,
a tinta eltereli a támadó figyelmét, és összezavarja.
Harci sebek.
Azt jelzik, hogy mindent kockára tesznek.
A párzási ösztön mindennél erősebb.
Hősünk kiszúr egy lehetőséget.
Két nagy hím annyira a harcra összpontosít,
hogy őrizetlenül hagyták a nőstényt.
Odalopakodik.
A tintahalak szemtől szembe ölelkezve párosodnak.
Megpróbál pozícióba kerülni.
De az óriás visszatér.
Túl kockázatos.
Ideje bevetni egy trükköt.
Felhúzza nagy karjait, amelyek elárulják a nemét.
Észrevesz egy másik nőstényt, akit fogva tart egy óriás.
Beigazítja az álruháját.
Letompítja élénk színeit, a nőstények foltosságát utánozva.
Teljes az álcázás.
A jövevény belopakodik…
És sikeresen párosodik…
az óriás orra előtt.
Bebizonyítja, hogy az ész ugyanolyan vonzó lehet, mint az erő.
Talán a pillanat varázsa miatt a betolakodó leveti álcáját.
Lelepleződött.
Ez az elképesztő agyafúrtság
a sikeres párosodások harmadában figyelhető meg.
A kis tintahal ezzel végzett is.
Ugyanakkor számos lábasfejűnél
a párzás csak a szaporodásért vívott csata kezdete.
KELET-FOKFÖLD DÉL-AFRIKA
VÍZMÉLYSÉG: 30 MÉTER VÍZHŐMÉRSÉKLET: 10 °C
Gyülekeznek a ragadozók.
Rövidfarkú ráják.
Dél-afrikai medvefókák.
És homoki tigriscápák.
Mindet ugyanaz vonzotta ide.
Az éves lakoma.
Jóreménység-foki kalmárok.
A magányos polipoktól eltérően
hatalmas rajokban élnek.
A nagy számok erejében hisznek a nyílt óceánt járva.
A párosodás után
ezt a nőstényt a nagyobb hím őrzi,
hogy ne párosodhasson újra.
A homokos tengerfenékre kell leraknia a petéit.
Előtte azonban
át kell jutnia a ragadozók falán.
A legjobb esélye az, ha elbújik a tömegben.
Sikerült.
Lerakja a petéit az itt levő rengeteg mellé.
Több millió pete ezen az egy helyen.
A zseniális szaporodási mód és a fantasztikus alkalmazkodóképesség
hatalmas sikert hozott a lábasfejűeknek.
Még ma is,
amikor sok más faj hanyatlik,
számos kalmár,
tintahal
és polip
nem csak túlél,
de virágzik.
Elrejtőzve mások elől
folyamatosan nő a számuk
és a területük.
Azonban a tengerek melegedésével és a halászat fejlődésével…
kérdés, mi vár a jövő nemzedékeire.
Egy dolog biztos.
Mindegyiküknek szuperanyukája van, aki kész feláldozni magát a fiatalokért.
VANCOUVER-SZIGET KANADA
VÍZMÉLYSÉG: 25 MÉTER VÍZHŐMÉRSÉKLET: 5 °C
Négyéves korára
az óriáspolipot igazi túlélőnek nevezhetjük.
Egyedül töltötte az életét,
születése óta árva.
De a három szíve most egyetlen célért dobog.
Az utolsó feladatáért.
A kicsinyeiért.
Élete csaknem egynegyedében
már nem csinál semmi mást.
Többé nem hagyja el a fészket.
Nem eszik.
Éhezik, hogy a kicsik jól indulhassanak az életben.
Ők adják az örökségét.
Nem tudva, hogy az anyjuk feláldozta magát értük,
az apró polipok készen állnak a világ kihívásaira,
és arra, hogy új dolgokat tanítsanak nekünk ezekről a fantasztikus lényekről.
A feliratot fordította: Vass András